open-index/open-wikipedia-markdown huggingface dataset:
Niklaus Wirth

**Niklaus E. Wirth** (15. februara 1934 - 1. januara 2024) bio je švicarski informatičar, poznat po dizajniranju nekoliko programskih jezika, uključujući Pascal, te po pionirskom radu u nekoliko klasičnih tema programskog inženjerstva. Godine 1994. dobio je  Turingovu nagradu, opće priznatu kao najvišu nagradu u informatici, za razvijanje niza inovativnih računalnih jezika.

## Biografija 
Rođen je u Winterthuru, Švicarska, 1934.
Godine 1959. diplomira elektroniku na Švicarskom saveznom institutu za tehnologiju (ETH) u Zürichu. 1960. je stekao magisterij na *Université Laval* u Kanadi. 1963. doktorira na elektrotehnici i računarstvu na Univerzitetu Kalifornije u Berkeleyu, pod mentorstvom pionira dizajna računara Harryja Huskeyja. a umro 1. januara 2024.

## Radovi 
Wirth je bio glavni dizjner programskih jezika Euler, Algol W, Pascal, Modula, Modula-2 Bio je jedan od glavnih ljudi u timu koji je dizajnirao i implementirao operativne sisteme Lilith i Oberon, te Lola sistem za dizajn i simulaciju digitalnog hardvera. Dobio je *ACM Turingovu nagradu* za razvoj tih jezika.

Njegov se članak *Program Development by Stepwise Refinement* o učenju programiranja smatra klasičnim tekstom programskog inženjeringa. Godone 1975. napisao je knjigu *Algorithms + Data Structures = Programs* koja je stekla široko priznanje, a koristi se i danas.

Dizajnirao je jednostavni programski jezik PL/0 kako bi ilustrirao dizajn jezičkog procesora, i na kojem su zasnovani mnogi univerzitetski kolegiji o dizajniranju jezičkih procesora.

Godine 1955. popularizirao ilje izreku danas poznatu kao Wirthov zakon: Programska podrška se usporava brže nego što hardverska podrška ubrzava", iako je na svom papiru iz 1995. *A Plea for Lean Software* pripisuje Martinu Reiseru.

## Citati 
## Trivia 
Philippe Kahn, istaknuti bežični i programski tehnologist i osnivač Borlanda, je studirao pod Wirthom pri ETH Zürich.

## Također pogledajte 
* Prošireni Backus-Naurov oblik
* Wirthova sintaksna notacija

## Vanjski linkovi 
*Biografija  pri ETH Zürich.
*Osobna web stranica pri ETH Zürich.
*Program Development by Stepwise Refinement, *Communications of the ACM*, 14(4):221–227, April 1971.
*Pascal and its Successors papir Niklausa Wirtha – uključuje i kratku biografiju.
*Nekoliko riječi sa Niklausom Wirthom
**Škola Niklausa Wirtha: Umjetnost jednostavnosti *, autori su László Böszörményi, Jürg Gutknecht, Gustav Pomberger (urednik). dpunkt.verlag / Morgan Kaufmann Publishers, 2000.  / .
* Knjiga o jeziku i operativnom sistemu Oberon je sada dostupna besplatno kao PDF datoteka *Project Oberon - The Design of an Operating System and Compiler* PDF datoteka ima dodatak koji knjiga nema: *Ten Years After: From Objects to Components*.
* Knjiga *Compiler Construction*

## Reference 
Kategorija:Rođeni 1934.
Kategorija:Umrli 2024.
Kategorija:Pioniri računarstva
Kategorija:Dobitnici Turingove nagrade
Kategorija:Švicarski informatičari
Kategorija:Biografije, Winterthur
Ogijeri

**Ogijeri ** su imaginarna rasa iz svijeta epske fantstike Točak vremena. Ogijeri su neljudska rasa bića. Žive tri puta duže od ljudi. Visoki su, sa širokim nosom i ćubastim ušima.

## Historija Ogijera 
Ogijeri su u Dobu legendi bili veoma cijenjeni i poštovani. Sarađivali su sa Nimovima i Da'šain Aijelima, pjevajući biljkama i tako poboljšavajući prinos. Živjeli su u *stedinzima*, oblastima gdje Aes Sedai nisu mogli da osjete Istinski izvor. Ogijeri su vršili i ulogu policije, mada nemamo puno informacija o toj službi. Nakon Slamanja svijeta, kada su muški Aes Sedai razarali svijet, Ogijeri su morali da pobjegnu iz svojih stedinga. Tada se među njima pojavila Čežnja. Čežnja je bolest koja savlada svakog Ogijera ako je predugo van stedinga. Iako su stedinzi polako otkrivani, mnogi su Ogijeri umrli od te bolesti. Ogijeri su poznati kao veliki graditelji. Nakon Slamanja svijeta sagradili su mnoge velike gradove, kao Kairhijen. Ogijerski stedinzi se najviše nalaze u Kičmi svijeta i planinama Duma.

## Ogijersko društveno uređenje 
Ogijeri imaju jedinstveno društveno uređenje. Svakim stedingom upravljaju Starješine, grupa najstarijih Ogijera u stedingu. Ponekad se Starješine različitih stedinga sastaju, ali to je rijetko. Ogijerske porodice su matrijalhalne. Majka vodi glavnu riječ. Ona bira djevojku za svog sina. Muški Ogijeri obično ne izlaze iz stedinga do 100. godine života.

## Reference 
## Vanjski linkovi 
Kategorija:Točak vremena
Douglas Engelbart

**Douglas Engelbart** bio je američki izumitelj njemačko-norveškog porijekla.

Iako su stvari kao što su grafički korisnički interfejs i računarski miš uglavnom preuzeti iz današnjice, vrlo je moguće da ne bi bili dio računarskog okruženja bez Engelbarta i njegovog zahtjeva za razvoj kompjuterizovanog sistema koji bi pomagao ljudskom intelektu.

Maturirao je u rodnom Portlandu, gdje se i upisao na Oregonski državni univerzitet u Cornvallisu 1942. Planirao je studirati elektrotehniku i pokazao veliko zanimanje za proučavanje radara, u vrijeme nove vojne tehnologije.

Iako nije imao nikakvog interesa za vojnu karijeru, nije imao ni nikakvih drugih. Bio je jedva zainteresovan za stjecanje obrazovanja.

Njegov NLS-sistem preteča je modernih tehnologija, poput hiperteksta, dijeljenog korištenja ekrana, višestrukih prozora, ekranske video konferencije i miša kao uređaja za unos.

## Reference 
Kategorija:Rođeni 1925.
Kategorija:Umrli 2013.
Kategorija:Biografije, Portland
Kategorija:Američki izumitelji
Kategorija:Dobitnici Turingove nagrade
Kategorija:Pioniri računarstva
Kategorija:Amerikanci porijeklom iz Norveške
Kategorija:Amerikanci porijeklom iz Njemačke
Aginor

Aginor je imaginarni lik iz serijala epske fantastike Točak vremena. Aginor je jedan od 13 Izgubljenih, moćnih Aes Sedai koji su u Dobu legendi prešli Mračnom. Aginor se nekada zvao Išar Morad Kuejn. Bio je najpoznatiji biolog svoga vremena. Međutim, zabranili su mu da se bavi genetskim inženjeringom. Zbog toga je prešao Sjenci. Nije bio ni vojskovođa ni guverner, ali je zato kreirao sav nakot Sjenke. Troloci su bili njegov prvi rad. Stvorio ih je ukrštanjem ljudi i životinja. Zatim je stvorio Draghare i Midraale. Neka njegova bića su uništena kao Golam i džumara. Nakon zatvaranja u zatvor Mračnog čekao je 3000 godina da bi se oslobodio. Ubio ga je Rand al'Tor, ponovorođeni Lijus Terin Telamon kod Zjenice svijeta.

## Reference 
## Vanjski linkovi 
Kategorija:Likovi iz Točka vremena
Doba legendi

**Doba legendi** je imaginarno doba iz serijala epske fantastike Točak vremena. Doba legendi je Doba čiji je početak počeo davno. Svi izvori se slažu u jednom: da je to bio veoma dug i napredan period u istoriji čovječanstva. Veliki gradovi kao Paaran Dizen, Cora i drugi su cvjetali. Oko njih su se pružali nizovi zelenih polja. Tehnologija je bila na izuzetno visokom nivou. Džo-kola i druge letjelice su parale nebom. Saidin, muška polovina Istinskog izvora nije bio zaprljan ludilom Mračnog. Aes Sedai su bile obožavane. Aes Sedai u stvari znači *sluga svih*. Ljudi su bili prevazišli bilo kakav materijalni interes . Ljudi tog doba marili su samo za služenje društvu i dobijanje počasnog trećeg imena. Kriminala je bilo, ali je bio jako rijedak i počinioci su nekako vezivani da nikada ne mogu da ponove taj zločin. Nije bilo siromaštva. Svi su mogli udobno da žive. Prosječan ljudski vijek je bio oko 150 do 200 godina. Međutim, Aes Sedai su živjeli i po 700 godina. Sa 300 godina, Aes Sedai se smatrala mladom. Osim ljudi, postojale su i druge dvije rase. Nimovi, ljudi biljke, i Ogijeri dobroćudna neljudska rasa bića su bili te dvije rasa. Međutim dok su Ogijeri prirodna bića, Nimovi su vještački stvoreni. Također je postojala grupa ljudi koji su se zvali Da'šain Aijeli. Oni su bili zavjetovani da nikome ne čine zlo. Aes Sedai su radili u mnogim zanimanjima, kao Obnavljači (liječili su ljude) ili u istraživačkim timovima. Veliko okupljalište Aes Sedai zvalo se Dvorana Slugu. Ona se nalazila u ogromnom gradu Paaran Disenu. Vremenske prilike su bile kontrolisane, tako da nije bilo ni suša ni poplava. Vlada je bila mnogobrojna i mudro je upravljala zemljom. U njoj je bilo dosta Aes Sedai, ali i običnih ljudi. Jedno od najvećih čuda ovoga doba je bila plutajuća sfera nad Koran Daarom. To je bukvalno bio nebeski grad. Također je bio centar nauke i tehnologije. Sferu su napravili Aes Sedai, ali su je održavali obični ljudi. Sva čudesa Doba legendi su se završila sa otvaranjem rupe u zatvoru Mračnog. Počeo je Rat moći, saidin je ukaljan i Slamanje svijeta je počelo.

## Reference 
## Vanjski linkovi 
Kategorija:Točak vremena
Susitna North (Aljaska)

**Susitna North** (ranije poznat kao **Y**) jest naselje *(Census-designated place)* u okrugu Matanuska-Susitna, američke savezne države Aljaske. Po popisu stanovništva iz 2010, u gradu živi 1.260 stanovnika. Susitna North dio je statističkog područja Anchorage i u blizini je gradova Willow i Talkeetna, kod kojih su najbliži aerodromi za javnu upotrebu, udaljeni 34 km. 

## Historija
## Stanovništvo
Kraj je prethodno bio nastanjen Ahtena Indijancima, današnji stanovnici dijelom su potomci Indijanaca, te Iraca (22,1%), Nijemaca (11,5%), Engleza (9,5%), Holađana (7,7%), Norvežana i (6,7%), Amerikanaca (4,1%).

### Susjedni gradovi

400px|lijevo|Udaljenost  
 
 
 
 
 
 
 
 
 
 
 

## Vanjski linkovi 
* Y, Aljaska

Kategorija:Gradovi na Aljasci
Kategorija:Gradovi u okrugu Matanuska-Susitna
Kategorija:Gradovi u Sjedinjenim Američkim Državama
Cactoideae

**Cactoideae** su najveća potporodica kaktusa (Cactaceae). Mogu biti sićušni, veliki samo jedan centimetar, ili visoki do 20 metara.

## Primjeri 
* Pachycereus
## Vanjski linkovi 
https://web.archive.org/web/20121002052803/http://www.ars-grin.gov/cgi-bin/npgs/html/family.pl?1897
* http://www.efloras.org/florataxon.aspx?flora_id=1&taxon_id=20516

Kategorija:Kaktusi
Efrajim

* Efrajim (praotac), mlađi sin Josipov i unuk Jakova, praoca Izraelaca
* Efrajim (pleme), ime jednog od 12 izraelskih plemena
Latinska unija

**Latinska unija** je međunarodna organizacija sastavljena od zemalja u kojima se govore romanski jezici (francuski, španski, italijanski, portugalski, rumunski i katalonski). Zadatak joj je promovisati i širiti zajedničko naslijeđe latinske kulture.

Unija je osnovana 1954. godine u Madridu. Kao institucija je formalno priznata 1983. godine.

Od tada, broj članova je porastao s 12 na 35 zemalja.

## Kriteriji za članstvo 
### Lingvistički 
* službeni jezik
mora biti u romanskoj obitelji
* jezik obrazovanja mora biti u romanskoj obitelji
* jezik medija mora biti u romanskoj obitelji

### Lingvističko - kulturalni 
* Razvijena književnost na nekom romanskom jeziku
* Štamparstvo i publikacije na nekom romanskom jeziku
* Televizijske stanice sa znatnim brojem programa na nekom romanskom jeziku
* Široki domet radio stanica kojima se program emituje na nekom romanskom jeziku

### Kulturalni 
* Direktno ili indirektno rimsko nasljeđe koje država pokušava održati putem nastave latinskog jezika
* Obrazovanje na stranom romanskom jeziku

### Odnosi s drugim latinskim državama 
* Društvena organizacija, osobito na polju sudstva, planirana i bazirana na poštovanju osnovnih sloboda i principa ljudskih prava i demokratije, tolerancije i vjerske slobode.

## Države članice 
### Španski 
* Argentina*
* Bolivija
* Čile
* Kolumbija
* Kostarika
* Kuba
* Dominikanska Republika
* Ekvador
* Salvador
* Španija
* Filipini
* Gvatemala
* Ekvatorska Gvineja
* Honduras
* Meksiko
* Nikaragva
* Panama
* Paragvaj
* Peru
* Urugvaj
* Venezuela

### Francuski 
* Obala Slonovače
* Francuska
* Haiti
* Monako
* Senegal

### Italijanski 
* Italija
* Vatikan*
* San Marino

### Portugalski 
* Angola
* Brazil
* Gvineja Bisau
* Istočni Timor
* Mozambik
* Portugal
* Sao Tome i Principe
* Zelenortska ostrva

### Rumunski 
* Moldavija
* Rumunija

### Katalonski 
* Andora

Glavni jezici: španski, francuski, portugalski, italijanski

## Također pogledajte 
* Zajednica država portugalskog govornog područja
* Latinska Amerika
* Romanski jezici

## Vanjski linkovi 
* Službena stranica 

Kategorija:Međunarodne organizacije
Vodič

* Električni provodnik, metalna žica najčešće izolovana plastičnom masom
* Vodič (osoba), osoba koja vodi (turistički vodič i sl.)
Jakob Roggeveen

mini|desno|300px|Ruta Roggeveenovog putovanja 1721 - 1723
**Jakob Roggeveen** (1. februar 1659. - 31. januar, 1729. godine) je bio holandski istraživač, poslat da pronađe *Terru Australis*, no umjesto toga slučajno je pronašao Uskršnje ostrvo.

Njegov otac, Arent Roggeveen, bio je matematičar s mnogo znanja iz područja astronomije, geografije, kao i teorije navigacije. Bio je okupiran proučavanjem mitskog kontinenta Terre Australis, te je čak dobio pečat za istraživačko putovanje; no tek je njegov sin, u dobi od 62 godine, sakupio tri broda i krenuo na ekspediciju.

Prije nego što je otputovao, vodio je vrlo zaposlen život. 30. marta 1683. godine postao je javni bilježnik Middelburga (glavnog grada pokrajine Zeeland, u Holandiji, gdje se rodio). Doktorirao je pravo 12. augusta 1960. hodine na Univerzitetu u Harderwijku, te radio od 1707. do 1714. godine kao *Raadsheer van Justitie* ("Lord Vijeća Pravde") u Bataviji (današnjoj Jakarti). 1715. godine vraća se u Middelburg.

Kategorija:Nizozemski istraživači
Kategorija:Biografije, Middelburg
Kategorija:Rođeni 1659.
Kategorija:Umrli 1729.
Abd el-Kader

**Abd el Kader** (6. septembar 1808 – 26. maj 1883) bio je alžirski emir, vjerski i vojni lider otpora francuskoj kolonijalnoj invaziji tokom sredine 19. vijeka. Kao islamski učenjak, postao je vođa koji je okupio alžirska plemena koja su se tokom dužeg perioda sa velikim uspjehom borila protiv, u to vrijeme jedne od najmoćnijih vojnih sila Evrope.

Njegov dosljedan odnos prema onome što se u današnje vrijeme naziva zaštita ljudskih prava, naročito u pogledu zaštite njegovih kršćanskih protivnika, izazvalo je široko divljenje, a njegova ključna intervencija za spašavanje kršćanske zajednice Damaska od masakra 1860. donijela mu je počasti i nagrade iz cijelog svijeta. Njegovi napori da se Alžir ujedini u borbi protiv stranih okupatora predstavili su ga kao *modernog Jugurta*,  numidijskog kralja, a njegova sposobnost da kombinira vjersku i političku vlast dovela je do toga da mu se dodijeli naziv "Sveti među prinčevima, princ među svecima".

Zarobljen je 21. decembra 1847, a u zarobljeništvu je ostao sve do 1852. Posljednje godine života boravio je u Siriji, a umro u Damasku.

## Reference 
## Vanjski linkovi 
* http://www.quotationpark.com/authors/ABD-EL-KADER.html 

Kategorija:Alžirski vladari
Cibonin toranj

mini|desno|300px|Cibonin toranj
**Cibonin toranj** je poslovni neboder smješten u Zagrebu, Hrvatskoj na adresi Trg Dražena Petrovića 3, u blizini križanja Kranjčevićeve ulice i Savske ceste.

## Tehnički podaci 
Treći je neboder po visini u Republici Hrvatskoj, 2,6m niži od Zagrepčanke. Visok je 92m i ima 25 spratova. Na krovu se nalazi radio jarbol čiji je vrh 105 metara iznad zemlje. Cibonin toranj je dio kompleksa koji se još sastoji od nižih poslovnih objekata, košarkaške dvorane i umjetničke instalacije. Fasada je izvedena u tamnom čeliku, potpuno reflektivnom staklu i crnom granitu. Prozori nisu fiksni.

Obod nebodera drži 26 armirano-betonskih stubova koji ga čine otpornim na jake potrese (do 7 stepeni po Richteru) i na udarac manjeg aviona poput Cesne.

## Historija 
Gradnja je počela u aprilu 1986. godine, a završetak radova 1987. godine u povodu održavanja Univerzijade, u sklopu kompleksa "Sportsko poslovni kompleks CIBONA Zagreb". Na projektu su radili: Marijan Hržić, Borislav Šerbetić i Ivan Pitaša. Glavni izvođač radova je bilo poduzeće "Vladimir Gortan".

Cibonin toranj je predzadnji neboder izgrađen u Republici Hrvatskoj prije Domovinskog rata. Zadnji je Chromosov toranj izgrađen 1989. godine, a nakon rata, izgrađeni su HOTO business tower, Eurotower i Zagrebtower.

## Zanimljivosti 
* Toranj je dobio ime po sponzoru, prehrambenom konzorciju, kao i košarkaškom klubu dvorane
* U narodu je dobio šaljiv naziv "*Mirkova cigara*", po Mirku Novoselu
* U prizemlju spojenom s prvim spratom nedavno je otvoren muzej Dražena Petrovića

## Reference 
## Vanjski linkovi 
* https://www.jutarnji.hr/domidizajn/eksterijeri/sto-se-dogada-s-jednim-od-najpoznatijih-zagrebackih-nebodera/6998970/

Kategorija:Zagrebački neboderi
Toplotni kapacitet

**Toplotni kapacitet** je fizička veličina koja pokazuje sposobnost tijela za spremanje toplote, a definiše se kao omjer količine toplote i promjene temperature koja zbog toga nastaje.

Razlikujemo toplotne kapacitete pri stalnom pritisku *(p)* i pri stalnom volumenu *(V)*:

:c_p=\left(\frac{Q}{T_2-T_1}\right)_p=\left(\frac{\Delta Q}{\Delta T}\right)_p

:c_V=\left(\frac{Q}{T_2-T_1}\right)_V=\left(\frac{\Delta Q}{\Delta T}\right)_V

Mjerna jedinica za toplotni kapacitet u sistemu SI je džul po kelvinu (J/K).

**Molarni toplotni kapacitet** - kapacitet po molu tvari:

:\frac{c_{p,V}}{n}=c_{p,V,mol.}=\frac{1}{n}\left(\frac{\Delta Q}{\Delta T}\right)_{p,V}

Mjerna jedinica SI je džul po mol-kelvinu (J/molK).

**Specifični toplotni kapacitet** - kapacitet po jedinici mase:

:\frac{c_{p,V}}{m}=C_{p,V}=\frac{1}{m}\left(\frac{\Delta Q}{\Delta T}\right)_{p,V}

Mjerna jedinica SI je džul po kilogram-kelvinu (J/kgK).

Molarni toplotni kapaciteti elemenata na dovoljno visokoj temperaturi (~300 K) međusobno se vrlo malo razlikuju i kreću se oko 26,12 J/molK .

**Mayerova relacija** daje vezu između c_{p,mol.} i c_{V,mol.} idealnog plina:

c_p-c_V=nR

c_{p,mol.}-c_{V,mol.}=R, gdje je n količina tvari, a R je plinska konstanta, R=8.314\frac{J}{Kmol}.

## Također pogledajte 
* Toplota topljenja
* Toplota isparavanja

Kategorija:Termodinamika
Higgsov bozon

mini|desno|200px|Jedna moguća signatura Higsovog bozona iz simuliranog proton–proton sudara. Raspada se skoro trenutno u dva mlaza hadrona i dva elektrona, vidljivih kao linije.
**Higgsov bozon** je elementarna čestica kojom se prema Standardnom modelu objašnjava masa drugih čestica, a posebno zašto su W i Z bozoni masivni za razliku od fotona koji nemaju masu.

Teoriju postojanje takvog bozona postavio je 1964. godine škotski fizičar Peter Ware Higgs.

## Nova saznanja 
Krajem 90-ih godina prošlog stoljeća, CERN je započeo sa izgradnjom velikog hadronskog sudarača čija je gradnja završena 2008. godine. Istraživanja su zasnovana na sudarima proton-proton koji dovode do raspršivanja više čestica tipa elektrona, W i Z bozona, fotona, a ujedno i Higgsovog bozona.

4. jula, 2012., CERN je objavio formalnu potvrdu da čestica "u skladu sa Higgs-ovim bozonom" postoji, jer je njena oznaka detektovana u podacima sa veoma malom vjerovatnoćom od 0,00003% (pet sigma) proizvedena slučajnim kolebanjima; štaviše, fizičari čestica još trebaju da potvrde da je to zaista očekivani bozon, i da nije neka druga, do sada neotkrivena čestica. 14. marta 2013. godine potvrđeno je da se doista radi o Higgsovom bozonu. Peter Higgs i François Englert su 8. oktobra 2013. godine dobili Nobelovu nagradu "za teorijsko otkriće mehanizma koji doprinosi shvatanju porijekla mase subatomskih čestica".

## Također pogledajte 
* Bose–Einsteinova statistika

## Reference 
## Vanjski linkovi 
* http://lhcportal.com/
* http://www.nature.com/news/physicists-find-new-particle-but-is-it-the-higgs-1.10932 (Nature, juli 2012)
* http://www.youtube.com/watch?v=vXZ-yzwlwMw CERN-ova obavijest
* http://cms.web.cern.ch/news/about-higgs-boson
* http://www.exploratorium.edu/origins/cern/ideas/higgs.html 

Kategorija:Fizika elementarnih čestica
Kategorija:Bozoni
Graviton

**Graviton** je hipotetska (ne dokazana) čestica koja bi trebala služiti kao prenosnik gravitacione energije. Nešto slično kao foton kod elektromagnetizma.

Graviton bi trebao biti bez mase mirovanja, jer je gravitacija neograničenog dosega i imati spin 2, što intuitivno gledajući ima veze sa načinom na koji je gravitacijska masa neinvarijantna, za razliku od fotona koji ima spin 1.

Prvi put je spomenut od strane naučnika Dmitrii Blokhintsev-a i F. M. Gal'perin-a, 1934.

## Otkriće 
## Također pogledajte 
* Planckova masa
* Gravitacija

## Reference 
## Vanjski linkovi 
* http://www.bbc.co.uk/programmes/p003k9ks
* https://hal.science/hal-01524355/document

Kategorija:Fizika elementarnih čestica
Kategorija:Bozoni
Gluon

**Gluoni** su elementarne čestice koje su odgovorne za jaku nuklearnu silu, tj. silu koja djeluje između kvarkova, pa time posredno i nukleona, ali također i između samih gluona. Gluoni su vektorski baždarni bozoni i teorija kvantne hromodinamike predviđa postojanje osam nezavisnih tipova.

Za razliku od čestica koje prenose ostale fundamentalne sile, gluoni zbog svog jakog međudjelovanja ne postoje kao slobodne čestice, već su dio složenih čestica koje se zovu hadroni. Zbog toga se i međudjelovanje između nukleona ne prenosi direktno gluonima, već hadronima koji se zovu mezoni.

## Također pogledajte 
* Kvark
* Hadron
* Mezon
* Baždarni bozoni
* Kvantna hromodinamika
* Standardni model

## Reference 
## Literatura 
* 
* Cambridge Handout 8 : Quantum Chromodynamics – Particle Physics

## Vanjski linkovi 
* Big Think website, clear explanation of the QCD Octet
* Why are there eight gluons and not nine?

Kategorija:Subatomske čestice
Kategorija:Bozoni
Baždarni bozoni

mini|Standardni model elementarnih čestica, s kalibracijskim bozonima u četvrtoj koloni crvenom bojom

**Baždarni bozoni** su bozoni koji djeluju kao prijenosnici fundamentalnih sila, što se detaljnije može opisati tako da elementarne čestice čija međudjelovanja opisuje baždarna teorija jedne na drugu djeluju silom tako da između sebe razmijenjuju baždarne bozone, obično u obliku virtualnih čestica.

U Standardnom modelu poznate su tri vrste baždarnih bozona: fotoni, W i Z bozoni, te gluoni. Svaki su od njih odgovorni za jedno međudjelovanje: fotoni su baždarni bozoni elektromagnetne sile, W i Z bozoni prenose slabu nuklearnu silu, a gluoni jaku nuklearnu silu.

Za gravitaciju se također pretpostavlja da bi se mogla prenositi hipotetskim baždarnim bozonom koji je nazvan graviton.

## Također pogledajte 
* Bozon
* Kvantna hromodinamika
* Kvantna elektrodinamika

## Reference 
## Vanjski linkovi 
* https://physics.stackexchange.com/questions/81414/why-are-all-force-particles-bosons

Kategorija:Fizika elementarnih čestica
Kategorija:Bozoni
Lepton

**Leptoni** su elementarne čestice na koje ne djeluje jaka nuklearna sila, čime se razlikuju od kvarkova, a zajedno s njima ubrajaju se u fermione.

Postoje tri poznate generacije parova leptona: elektron, mion i tau-čestica koji nose jedinični električni naboj čine jedan član para, a drugi član je odgovarajući neutrino koji je neutralan i gotovo bez mase. Za svaku od ovih šest čestica postoji  također i odgovarajuća antičestica, pri čemu su nabijene čestice negativne, a antičestice pozitivne. 

Leptone karakterizira zakon o očuvanju leptonskog broja - zbir leptona (leptonski broj 1) i antileptona (leptonski broj -1), koji ulaze u reakciju, jednak je broju leptona koji iz nje izlaze.

## Također pogledajte 
* Kvark

## Reference 
## Vanjski linkovi 
Kategorija:Fizika elementarnih čestica
Kategorija:Leptoni
Mion

**Mion** je elementarna čestica negativnog naboja koja zajedno s elektronom i tau-česticom spada u grupu leptona. Označava se grčkim slovom *mi*, prema kojem je i dobio naziv: μ− za mion i μ+ za pozitivni **antimion**.

Srednji životni vijek miona je 2,2 μs, što ga čini najtrajnijom nestabilnom česticom poslije neutrona, a masa mu je 105,6 MeV, što je 206,7 puta veće od mase elektrona, a manje od mase nukleona. Zato se u starijoj literaturi nazivao **mi-mezon** (grčki *meso-*, "između"), iako se prema modernoj podjeli ne ubraja u mezone.

## Reference 
## Vanjski linkovi 
* https://www.sciencedirect.com/topics/physics-and-astronomy/lepton
* https://www.nobelprize.org/prizes/physics/1995/advanced-information/1000/

Kategorija:Subatomske čestice
Kategorija:Leptoni
Mezon

mini|Nonet mezona sa spinom 0
**Mezoni** su bozoni na koje djeluje jaka nuklearna sila, ili drugim riječima hadroni cjelobrojnog spina. Prema Standardnom modelu mezoni se sastoje od parnog broja kvarkova i antikvarkova, a svi do sada poznati samo od jednog para kvark-antikvark.

Postojanje mezona predvidio je Hideki Yukawa kako bi objasnio silu privlačenja između protona i neutrona (danas poznatu kao rezidualna jaka nuklearna sila), za što je 1949. godine dobio Nobelovu nagradu za fiziku. Otkrićem miona ispočetka se smatralo da je to traženi mezon, dok nije utvrđeno da na njega ne djeluje jaka nuklearna sila, pa se u stvari radi o leptonu. Prvi pravi otkriveni mezon bio je pion.

## Također pogledajte 
* Standardni model

## Reference 
## Vanjski linkovi 
Kategorija:Nuklearna fizika
Kategorija:Mezoni
W i Z bozoni

**W i Z bozoni** (zajedno poznati i kao *slabi bozoni*, ili, manje precizno *posrednički vektorski bozoni*) su elementarne čestice prijenosnici slabe nuklearne sile; njihovi simboli su *W bozon+*, *W bozon-* i *Z bozon*. W bozoni imaju pozitivni i negativni električni naboj od 1, respektivno, i jedan prema drugom su antičestice. Z bozon je električni neutralna čestica i sama sebi je antičestica. Sve tri čestice su vrlo kratkog životnog vijeka sa vremenom poluraspada od 3 • 10-25s. Njihovo otkriće je bilo veliki uspjeh za današnji pojam standardnog modela fizike čestica.

W bozoni su imenovani po slaboj (**W**eak) sili. Fizičar Steven Weinberg je dao ime naknadno otkrivenoj *Z čestici*, te je kasnije dao objašnjenje da je ta čestica bila posljednja dodatna čestica neophodna za dokaz modela – W bozoni su već dobili ime – a imala je nulto (*z*ero) naelektrisanje.

Dva W bozona su najbolje poznata kao medijatori apsorpcije neutrino čestica i njihove emisije, gdje su njihovi naboji povezani bilo sa raspadom protona u neutrone i obrnuto ili emisijom ili apsorpcijom pozitrona. Oni uvijek izazivaju nuklearnu transmutaciju. Z bozoni nisu uključeni ni u apsorpciju ni u emisiju elektrona i pozitrona. Jako su masivni te im je djelovanje ograničeno na atomsku jezgru.

Z bozon posreduje u transferu momenta, spina i energije kada se neutrina elastično *raštrkaju* od materije, nešto što se mora desiti bez proizvodnje ili apsorpcije novih, naelektrisanih čestica. Takvo ponašanje (koje je gotovo uobičajeno kao neelastične neutrino interakcije) je posmatrano u komorama sa mjehurićima kada se ozrači zrakama neutrina. Kad god se elektron jednostavno *pojavi* u takvoj komori kao nova slobodna čestica, iznenadno se pokreće sa kinetičkom energijom, i kreće u pravcu neutrina kao očigledan rezultat novog impulsa, a ovo ponašanje se dešava mnogo češće kada je prisutna i zraka neutrina. Može se izvesti zaključak da je to rezultat neutrina koji direktno reagiraju sa elektronima. Ovdje neutrino jednostavno udara u elektron i rasipa se od njega, prenoseći dio momenta neutrina na elektron. Pošto a.) ni neutrino ni elektroni nisu pod uticajem jakih sila, b.) neutrina su električki neutralni (stoga ne reagiraju elektromagnetski) i c.) nevjerovatno malehne mase ovih čestica koje stvaraju neku gravitacijsku silu između njih je zanemariva, takve interakcije se mogu dešavati sako preko slabih sila. Pošto se takav elektron ne stvara iz jezgra i nepromjenjen je osim za novi impuls sile prenijet od strane neutrina, ova interakcije slabih sila između neutrona i elektrona mora biti posredovana preko bozonske čestice slabe sile bez naelektrisanja. Stoga, ova interakcije zahtijeva Z bozon.

## Također pogledajte 
* Bose–Einsteinova statistika
* Bozon
## Vanjski linkovi 
* http://pdg.lbl.gov/ (en)
* http://cerncourier.com/cws/article/cern/29053  (en)

## Reference 
Kategorija:Fizika elementarnih čestica
Kategorija:Bozoni
Skok u vis

**Skok u vis** je atletska disciplina u kojoj takmičari skaču preko horizontalno postavljene prepreke - letvice postavljene na određenu visinu. To je olimpijski sport i do danas je takmičenje u skoku u vis održano na svakim ljetnim Olimpijskim igrama. Kroz historiju, takmičari su uveli veći broj tehnika koje se koriste u skoku u vis, pri čemu se tehnika američkog atletičara Dicka Fosburyja pokazala najuspješnijom.

Aktuelni svjetski rekord u skoku u vis za muškarce (na otvorenom) iznosi 2,43 m, a vlasnik je Kubanac Javier Sotomayor.

## Pravila 
Pred početak svakog takmičenja komisija određuje na kojoj će visini biti postavljena letvica. To je obično relativno mala visina, a svakom atletičaru je dozvoljeno da počne na bilo kojoj visini dokle god je ta visina jednaka ili veća od početne visine. Obično se letvica diže za 3 do 5&nbsp;cm iako nije neobično da se pri pokušajima obaranja rekorda letvica diže i za 1&nbsp;cm.

Svaki takmičar ima 3 pokušaja da preskoči visinu koju je sebi zadao. Takmičar koji triput zaredom sruši letvicu ispada iz takmičenja, a za njegov rezultat uzima se najviša visina koju je preskočio. Ako takmičar jednom ili dvaput ruši letvicu na visini koju je odabrao, može prenijeti pokušaj(e) na narednu visinu. Na toj visini takmičar može skakati onoliko puta koliko je pokušaja prenio s prethodne visine.

Ako 2 ili više takmičara imaju identične rezultate, uključujući visinu i broj pokušaja, pobjednika odlučuje nadskakivanje. Letvica se postavlja na visinu za 1&nbsp;cm višu od najviše preskočene tokom takmičenja. Ako takmičari preskoče ovu visinu, letvica se opet diže za 1&nbsp;cm. Ako svi takmičari sruše letvicu, ona se spušta za 1&nbsp;cm sve dok jedan od takmičara ne preskoči, a drugi sruše letvicu.

## Rekordi 
**Zaključno sa septembrom 2014*

### Muškarci 
#### Na otvorenom 
#### U dvorani 
### Žene 
#### Na otvorenom 
#### U dvorani 
## Reference 
## Vanjski linkovi 
*Skok u vis na IAAF-ovoj stranici
*High Jump Resource Center
*Vertical Jump Resource

Kategorija:Discipline u atletici
*
Kategorija:Discipline u atletici na LJOI‎‎
Ray Manzarek

**Raymond Daniel Manzarek** bio je američki muzičar, pjevač, producent, režiser, pisac i klavijaturist grupe The Doors od 1965. do 1973.

## Raniji život i karijera 
Ray Manzarek poljskog je porijeka, te je odgojen u katoličkoj vjeri. Pohađao je St. Rita High School u Chicagu. Od 1962. do 1965. studirao je kinomatografiju na U.N.C.L.A. gdje je upoznao Jimma Morrisona. 
U januaru 1966. grupa The Doors počinje svirati u klubu "The London Fog". O tome je mjestu Ray ovako zapisao: "Niko nikada ne posjećuje ovo mjesto, povremeno dođu mornar ili dva i popiju piće. Sve u svemu bilo je to loše iskustvo, ali dali smo si vremena da uskladimo svoju muziku". Nekoliko dana nakon što su otišli iz kluba "The London Fog" počeli su svirati u Whisky a Go Go baru.
Doorsi prvi put kontaktiraju sa Columbia Records. Nakon par mjeseci saradnje sa Columbia Recordsom dolaze na njihovu otpisnu listu. Nakon par mjeseci zove ih Jack Holzman iz Elektra Recordsa, Doorsi potpisuju ugovor.
Pošto Doorsi nisu imali basista Manzarek je najčešće svirao na Fender Rhodes Piano Bass. Kasnije je svirao i Gibson G-101 Kalamazoo. Upravo zbog tih instrumenata zapamćeni su po sviranju psihodeličnog rocka.
Manzarek je bio i drugi vokal grupe. Njegov je glas više bio blues nego rock. Također je bio i glavni vokal nakon Morrisonove smrti u posljednja dva albuma Other Voices i Full Circle.

Umro je u njemačkoj klinici u gradu Rosenheimu u 74. godini života.

## Knjige 
* *Light My Fire: My Life with The Doors* (1998) 
* *The Poet in Exile* (2001) Thunder's Mouth Press, 2002 paperback: 
* *Snake Moon* (2006) 

## Reference 
## Vanjski linkovi 
* Službena stranica Raya Manzareka 

Kategorija:Članovi The Doorsa
Manzarek, Ray
Kategorija:Klavijaturisti
Kategorija:Amerikanci porijeklom iz Poljske
Kategorija:Rođeni 1939.
Kategorija:Umrli 2013.
John Densmore

**John Paul Densmore** (Los Angeles, Kalifornija, 1. decembar 1944. godine) je američki muzičar, bubnjar grupe The Doors od 1965. do 1973.

U počecima svoje karijere glumio je u pozorištu u La Mama Theatre. Glumio je i u mnogi TV emisijama, imo je i jednu vlastitu emisiju, show Square Pegs, radio je kao bubnjar u Johnny Slash's sastavu. Napisao je najprodavaniju autobijografiju: "Riders on the storm". Kao bubnjar i kao član grupe The Doors, John je smješten u središte Rock 'n' Rolla. On i Robby Krieger radili su  kao tehnički savjetnici na snimanju flma The Doors s Valom Kilmerom. 
Od 2006. John ima novi band, Tribaljazz. U njihovim su pjesmama posebno naglašeni zvukovi afričkih bubnjeva. 
Manzarek, Krieger i Asbury (bivši pjevač grupe The Cult) ponovo su počeli svirati pjesme Doorsa. Pošto John Densmore nije htio da se grupa zove The Doors, band su nazvali "Riders on the storm". John Densmore također je veliki protivnik komercijalizacije rocka u smislu prodavanja kompozicija za reklamne spotove velikih korporacija.

## Vanjski linkovi
* johndensmore.com
* tribaljazzdensmore.com

Kategorija:Rođeni 1944.
Kategorija:Biografije, Los Angeles
Kategorija:Američki muzičari
Kategorija:Američki bubnjari
Kategorija:Članovi The Doorsa
Kategorija:Živi ljudi
Nine Lives

***Nine Lives*** jest 12. studijski album američke hard rock grupe Aerosmith. Objavljen je 1997. Za vrijeme snimanja ovog albuma, također su snimali pjesmu "I Don't Want to Miss a Thing" za film *Armagedon*.

## Spisak pjesama 
# "Nine Lives" (S. Tyler/ J. Perry/ M. Fredrikson) – 4:00
# "Falling in Love (Is Hard on Your Knees)" (S. Tyler/ J. Perry/ G. Ballard) – 3:30
# "Hole in my Soul" (S. Tyler/ J. Perry/ D. Child) – 6:10
# "A Taste of India" (S. Tyler/ J. Perry/ G. Ballard) – 5:50
# "Full Circle" (S. Tyler/ T. Rhodes) – 5:00
# "Something's Got to Give" (S. Tyler/ J. Perry/ M. Fredrikson) – 3:40
# "Ain't That a Bitch?" (S. Tyler/ J. Perry/ D. Child) – 5:25
# "The Farm" (S. Tyler/ J. Perry/ M. Hudson/ S. Dudas) – 4:25
# "Crash" (S. Tyler/ J. Perry/ M. Hudson/ D. Miller) – 4:25
# "Kiss Your Past Goodbye" (S. Tyler/ M. Hudson) – 4:30
# "Pink" (S. Tyler/ R. Supa/ G. Ballard) – 3:55
# "Falling Off" (S. Tyler/ J. Perry/ M. Fredrikson) – 3:00
# "Attitude Adjustment" (S. Tyler/ J. Perry/ M. Fredrikson) – 3:45
# "Fallen Angels" (S. Tyler/ R. Supa/ Joe Perry) – 8:15

## Muzičari 
### Aerosmith 
* Joey Kramer – bubnjevi
* Tim Hamilton – bas-gitara
* Joe Perry – gitare i prateći vokal
* Steven Tyler – vokal
* Brad Whitford – gitare

### Ostali 
* David Campbell – voditelj
* Ramesh Mirsa – violina
* John Webster – klavijature

## Produkcija 
* Autor: Aerosmith
* Izdavač: Columbia Records
* Producent: Kevin Shirely
* Miksovanje: Elliot Schiemer i Kevin Shirely
* Programiranje: Sandor Selover

Kategorija:Albumi Aerosmitha
Kategorija:Albumi iz 1997.
Just Push Play

***Just Push Play*** jest 13. studijski album američke hard rock grupe Aerosmith. Objavljen je 2001. Na snimanju albuma, pomoć u koprodukciji Aerosmithu pružili su Mark Hudson i Martini Fredrikson.

## Spisak pjesama 
# "Behind Beautiful" (S. Tyler/ J. Perry/ M. Hudson/ M. Fredrikson) – 4:45
# "Just Push Play" (S. Tyler/ M. Hudson/ S. Dudas) – 3:50
# "Jaded" (M. Fredriskon/ S. Tyler) – 3:35
# "Fly Away from Here" (Chapman/ M. Fredrikson) – 5:00
# "Trip Hoppin'" (M. Hudson/ M. Fredriskon/ J. Perry/ S. Tyler) – 4:25
# "Sunshine" (M. Fredrikson/ S. Tyler) – 3:40
# "Under my Skin" (M. Fredrikson/ M. Hudson/ J. Perry/ S. Tyler) – 3:45
# "Luv Lies" (M. Hudson/ M. Fredriskon/ J. Perry/ S. Tyler) – 4:25
# "Outta Your Head" (M. Fredriskon/ J. Perry/ S. Tyler) – 3:20
# "Drop Dead Georgeous" (M. Fredrikson/ J. Perry/ S. Tyler) – 3:40
# "The Light Inside" (M. Hudson/ J. Perry/ S. Tyler) – 3:35
# "Avant Garden" (M. Hudson/ M. Fredrikson/ J. Perry/ S. Tyler) – 4:50

## Muzičari 
### Aerosmith 
* Joey Kramer – bubnjevi
* Tim Hamilton – bas-gitara
* Steven Tyler – vokal
* Joe Perry – gitare i prateći vokal
* Brad Whitford – gitare

### Ostali 
* Paul Cauruso – programiranje
* Jim Cox – klavijature
* Tony Perry – gitare i prateći vokal
* Don Huggins – klarinet i saksofon
* Paul Santo – klavijature

## Produkcija 
* Autor: Aerosmith
* Izdavač: Columbia Records
* Producenti: Martini Fredrikson, Mark Hudson, Joe Perry, i Steven Tyler
* Mastering: George Marino
* Instrumentalski tehničar: Jim Survis

Kategorija:Albumi Aerosmitha
Kategorija:Albumi iz 2001.
Dimitrije Požarski

**Dimitrije Požarski, Spasitelj domovine** (17. oktobar 1577. - 30. april 1642.), ruski general i vojni vladar Rusije 4. novembra 1612. - 21. februara 1613.

## Mladost 
Dimitrije Požarski potiče iz manje značajnog dijela dinastije Rurjikovič. Iz potpune anonimnosti izlazi prvi put tokom okupljanja parlamenta koji 1598. godine izabire Borisa Godunova za cara Rusije. Smrću Godunova koji mu je dao položaj na dvoru za Rusiju nastupa crno doba stalnih ratova. Svoje ime u vojnom svijetu Dimitrije stvara kao uspješni lojalni oficir nesposobnom Vasiliju IV. Njegovim rušenjem i ubrzo potom okupacijom poljskih trupa novog ruskog cara Vladislava IV on praktički ostaje bez posla.

## Rat 
U trenucima kada je do ovog generala stigla vijest o stvaranju prve dobrovoljačke armije Prokopija Ljapunova, donosi odluku da joj se odmah pridruži. Tokom Moskovske bune u martu 1611. godine Dimitrije je ranjen zbog čega nema nikakve uloge u propasti pobunjenika tokom augusta 1611. godine. Kako je tada bila propala vojska, a ne želja za slobodom ubrzo ruski trgovci organiziraju druge dobrovoljačke armije. Ovaj put oni su zapovjedništvo ponudili proslavljenom generalu Dimitriju Požarskom. Očekivanja svih da će nova vojska odmah krajem 1611. godine krenuti prema Moskvi nisu se ispunila, pošto on odlučuje da je najprije potrebno vojsku dovesti u vojnu spremnost. Nakon dugog pripremanja tek u ljeto 1612. godine ova vojska je krenula osloboditi Moskvu. U odlučujućoj četverodnevnoj bitki 19. - 23. augusta 1612. godine snage Dimitrija Požarskog su potukle poljsku vojsku i osvojile vojne zalihe za poljski garnizon u Moskvi. Iako su još neko vrijeme potom neprijateljski vojnici držali ruski glavni grad, oni su ostavši bez hrane bili primorani na predaju. Godišnjica ulaska ruskih vojnika u Kremlj se danas još uvijek obilježava svakog 4. novembra koji je proglašen nacionalnim praznikom ruskog jedinstva.

Oslobodivši glavni grad Dimitrije Požarski je postao nacionalni heroj s zadatkom organiziranja okupljanja parlamenta radi biranja novog cara. Zbog tadašnjeg popriličnog državnog rasula nakon 8 godina što građanskog rata, što strane okupacije prošlo je cijelih 6 mjeseci prije izvršenog biranja. Bez obzira na svoj herojski status on nikada nije bio niti u širem popisu kandidata za krunu. Sličnu sudbinu je doživio i Simeon Bekbulatovič još uvijek živi veliki vojvoda Moskve. U tipičnim svevremenskim političkim spletkama za novog cara je 21. februara 1613. godine izabran šesnaestogodišnji Mihajlo Romanov zbog nade da će se njim radi njegove mladosti moći upravljati bez problema.

## Ostatak života 
Nakon oslobođenja život Dimitrija Požarskog je krenuo normalnim feudalnim tokom prema dolje. On više nikada nije upravljao niti jednom ruskom vojskom jer se smatralo da kao novopečeni bojar ne smije komandirati plemićima plave krvi. Zbog svojih prijašnjih zasluga od cara dobija titulu spasitelja domovine i velike posjede oko Moskve. Umro je 20. aprila 1642. godine, samo tridesetak godina prije smrti svojega posljednjeg potomka.

Kategorija:Rurikovci
Kategorija:Ruski vladari
Trioda

frame|desno|Simbol za triodu
**Trioda** je elektronska cijev sa tri elektrode i prvi je elektronski element kojim je ostvareno pojačanje električnog signala (Lee de Forest 1906).

Trioda u prostoru između katode i anode ima upravljačku rešetku (mrežicu). Promjenom napona između rešetke i katode kontrolira se tok elektrona između katode i anode, a time i potrošnja snage u vanjskom električnom krugu.

Trioda se za mali izmjenični signal može prikazati kao naponski kontrolirani izvor kojemu su karakteristične veličine: prohvat (faktor pojačanja) *µ*, strmina (transkonduktancija) *S* i unutarašnji otpor *Ri* povezane formulom

:\mu = S R_{i}\,

Za tipične triode faktor pojačanja se kreće u rasponu od 10 do 100, a time je određeno i najveće pojačanje napona koje se može postići u elektronskom sklopu.

Kategorija:Elektronika
Honkin' on Bobo

'''''Honkin' on Bobo''''' jest 14. studijski album američke hard rock grupe Aerosmith.

Objavljen je sredinom 2004. kako su i planirali producenti. Također ima malo više prizvuka bluza.

Nakon objave ovog albuma, Aerosmith je krenuo na svoju sljedeću turneju "You Gotta Move" (dobila naziv po jednom od najvećih hitova s ovog albuma).

## Spisak pjesama 
# "Road Runner"
# "Shame Shame Shame"
# "Eyesight to the Blind"
# "Baby Please Don't Go"
# "Never Loved a Girl"
# "Back Back Train"
# "You Gotta Move"
# "The Grind"
# "I'm Ready"
# "Temperature"
# "Stop Messin' Around"
# "Jesus is on the Main Line"

## Sastav 
* Steven Tyler – vokal
* Joey Kramer – bubnjevi
* Tim Hamilton – bas-gitara i prateći vokal
* Joe Perry – gitare i prateći vokal
* Brad Whitford – gitare

Kategorija:Albumi Aerosmitha
Kategorija:Albumi iz 2004.
Baltamel

**Baltamel** je imaginarni lik iz serijala epske fantastike Točak vremena. On je jedan od Izgubljenih, 13 Aes Sedai koji služe Mračnog. Baltamel se u Dobu Legendi zvao Eval Raman. On je bio arheolog, specijalizovan za proučavanje nestalih kultura. Iako je bio jak u Jednoj moći, nije dobio počasno treće ime. To je vjerovatno zbog temperamenta. Družio se sa kriminalcima u barovima najgore vrste. Njegov bijes, jednom probuđen, nije se mogao obuzdati. Prešao je Sijenci da bi postao besmrtan. Nakon zatvaranja u zatvoru Mračnog, njegovo tijelo je istrulilo. Na kraju je nosio masku da mu ne bi vidjeli lice. Ubio ga je posljednji Nim kod Zjenice svijeta.

## Reference 
## Vanjski linkovi 
Kategorija:Likovi iz Točka vremena
Katoda

[mini|[Bakar|Bakrena katoda u galvanskom elementu]]
**Katoda** je elektroda na nekoj napravi ili elementu kroz koju električna struja teče u smjeru prema vanjskom krugu. Suprotna se elektroda zove anoda.

Polaritet katode u odnosu na anodu ovisi o smjeru toka električne energije. Kod izvora kao što je galvanskom elementu katoda je pozitivna, dok je kod trošila kao što je dioda katoda negativna u odnosu na anodu.

## Također pogledajte 
* Anoda
* Baterija (elektricitet)
* Elektroda
* Elektroliza
* Redoks reakcija

## Reference 
## Vanjski linkovi 
Kategorija:Elektrotehnika
Elektronska komponenta

**Elektronska komponenta** je osnovni element od kojega su građeni elektronski uređaji. Obično se dijele se na aktivne i pasivne.

## Aktivni elementi 
*tranzistor
*elektronska cijev
Aktivni elementi se koriste za pojačanje snage signala pri čemu se troši snaga iz izvora za napajanje sklopa.

## Pasivni elementi 
*otpornik
*kondenzator
*zavojnica

Pasivni elementi nemaju mogućnost pojačanja snage signala. To su elementi električnih mreža i krugova. Pasivni sklopovi su sastavljeni samo od pasivnih elemenata, pa im nije im potreban izvor napajanja (npr. pasivni filtri).

## Nelinearni pasivni elementi 
*dioda
*tiristor
*dijak
*trijak

Iako ovi elementi ne zadovoljavaju definiciju aktivnih elementa, u elektronici se zbog više razloga proučavaju zajedno s aktivnim elementima.

Kategorija:Elektronika
Samael

**Samael** je imaginarni lik iz serijala epske fantastike Točak vremena. Samael je Izgubljeni, jedan od 13 Aes Sedai, velikih sluga Mračnog. U Dobu legendi Samael se zvao Tel Džanin Elinsar. Imao je veliki ožiljak preko cijelog lica koji mu je zadao Lijus Terin Telamon u jednom meču. Samael je ostavio taj ožiljak kao znak sijećanja na taj poraz. Samael je bio veliki sportista i svjetski šampion. Nakon početka Rata moći, postao je general. U njemu je nađena velika ratna vještina i on je taj talenat dobro koristio. Ipak, on je sa svojim snagama ulazio u bitku tek kada je bio siguran u pobjedu. Prešao je sijenci u četvrtoj godini rata. Bio je veliki vojskovođa, ali loš guverner. Nakon što je bio zatvoren u zatvoru Mračnog, oslobodio se sa drugim Izgubljenima poslije 3000 godina. Zavladao je Ilijanom, ali ga je ubio Rand al'Tor, ponovorođeni Lijus Terin Telamon.

Kategorija: Likovi iz Točka vremena
Električni otpor

**Električni otpor** (znak: *R)* – fizikalna veličina kojom se izražava visina napona koji je potreban da bi se uspostavio protok električne struje određene jačine, što je za mnoge materijale stalna vrijednost (Ohmov zakon). Mjerna jedinica u Međunarodnom sistemu (SI) je om. Za fizičko ostvarivanje određene vrijednosti otpora u elektrotehnici i elektronici koriste se otpornici.

## Otpor vodiča 
Otpor vodiča stalnog poprečnog presjeka proporcionalan je njegovoj dužini *(l)*, obrnuto proporcionalan površini presjeka *(S)*, a specifični električni otpor *(ρ)* ovisi o materijalu:
:R=\rho \cdot \frac{l}{S} 

Željezo kao vodič nije dovoljno dobro jer je njegov otpor oko 7 puta veći od otpora bakrenog vodiča potpuno istih dimenzija. Kod čistih metala (bakar, aluminij, zlato, srebro, itd.) otpor raste s porastom temperature U ovom slučaju vrijedi:

R = \frac U I = \text{konst.}\ ; \quad U \sim I\ ;\quad I=\frac U R  

#### Kapacitivni električni otpor 
Kondenzator:

* *Kod sinusoidnih signala za kondenzator sa kapacitetom C vrijedi za impedaciju:*
:Z_C = \frac{1}{\mathrm{j} \omega C} = \frac{-\mathrm{j}}{\omega C} = -\mathrm{j} X_C

*Njegov kapacitivni otpor je imaginarni dio impedacije: *

:X_C = - {1 \over {2 \pi f C}} = - {1 \over {\omega C}}

*Ovaj otpor je linearno neovisan o jačini struje i veličini napona, dok se njegova vrijednost smanjuje povećanjem frekvencije.* 

## Također pogledajte 
* Otpornik

## Reference
Kategorija:Fizikalne veličine
Kategorija:Elektrotehnika
Kategorija:Elektricitet
Demandred

**Demandred** je imaginarni lik iz svijeta epske fantastike Točak vremena. On je jedan od 13 Izgubljenih, zlih Aes Sedai koji služe Mračnog. Za vrijeme Doba legendi, Demandred se zvao Barid Bel Medar. Bio je drugi najuspješniji čovjek svoga doba, odmah poslije Lijusa Terina Telamona. Bio je visok i lijep. Riječju *skoro* se opisuje njegov život. Rođen je jedan dan poslije Lijusa Terina. Bio je skoro jak i vješt kao Lijus Terin. Njegove knjige su bile skoro toliko uspješne, ljudi su ga obožavali skoro kao Lijusa. Zbog toga je zamrzio Lijusa Terina. Za vrijeme Rata moći, postao je general. Prešao je Sijenci da bi uništio Lijusa Terina. Nikada nije dugo bio guverner već je odlazio na bojno polje da savlada Lijusa Terina. Nije se dobro slagao sa Samaelom. Nakon 3000 godina zatočeništva u zatvoru Mračnog, uspio se osloboditi.

## Reference 
## Vanjski linkovi 
Kategorija:Likovi iz Točka vremena
Engelbert Dollfuss

**Engelbert Dollfuß** (4. oktobar 1892 – 25. juli 1934) bio je austrijski političar i kancelar od 1932. do 1934. godine.

Pripadao je desnom krilu kršćanskih socijalista. Od 1931. do 1932. godine bio je ministar poljoprivrede, a od 1932. savezni kancelar i ministar vanjskih poslova. Nakon dolaska Hitlera na vlast u Njemačkoj 1933. godine, postaje protivnik Anschlussa, pripojenja Austrije Njemačkoj. Veže se uz papu i Mussolinija. U februaru 1934. godine uz pomoć vojske i fašističkih oružanih legija *Heimwehra* Dollfuss je ugušio nakon krvavih uličnih borbi ustanak u Beču, koji su organizirali socijalisti. Nakon toga je raspustio parlament i zabranio rad svih političkih stranaka, te novim ustavom uveo autoritarni kršćansko-staleški (korporativni) režim po ugledu na fašistički u Italiji. Ubijen je 25. jula 1934. godine prilikom pokušaja austrijskih nacista da izvedu državni udar.

## Reference
## Vanjski linkovi
*

Kategorija:Rođeni 1892.
Kategorija:Umrli 1934.
Kategorija:Austrijski političari
Kategorija:Austrijski premijeri
Mikrovalna pećnica

mini|desno|205x205px|Mikrovalna pećnica
**Mikrovalna pećnica** je uređaj u kojoj se temperatura potrebna za pripremu ili podgrijavanje hrane postiže izlaganjem mikrovalovima.

## Opis 
Pripremanjem hrane u mikrovalnoj pećnici izlažemo ju radiovalovima frekvencije 2450 MHz, što je područje mikrovalova. Radiovalove te frekvencije apsorbiraju voda, šećeri, masti i ulja itd, ali ne i plastika, keramika ili staklo. Metali reflektuju mikrotalase i zato se ne smiju upotrebljavati u mikrotalasnoj pećnici.

## Reference 
## Vanjski linkovi 
Kategorija:Kulinarstvo
Kategorija:Tehnologija
Kategorija:Američki izumi